– Det vil nok ta noe tid før alle vogner er tilbake i normal drift. Vi beklager så mye overfor alle som er blitt berørt, sier kommunikasjonsrådgiver Ingrid Dreyer til BA rett før klokken 1320.

En teknisk feil førte til full driftstans på Bybanen tirsdag ettermiddag. Selve stansenskyldes en bremsefeil på en vogn. Denne vognen måtte fraktes tilbake til depotet.

– Det jobbes for å få trafikken i gang igjen, men jeg vet dessverre ikke hvor lang tid dette kan ta, sa Dreyer mens arbeidet pågikk.

Klokken 1319 var trafikken i gang igjen.

Alternativ reiserute ved stans på Bybanen er linje 83 mellom Nesttun og Bergen sentrum, og linje 67 mellom Lagunen og Bergen sentrum.

BA kommer tilbake med mer.